A Tanács 2602/69/EGK rendelete

(1969. december 18.)

az irányítóbizottsági eljárás fenntartásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a legutóbb a 2512/69/EGK rendelettel [1] módosított, a gyümölcs- és zöldségpiac közös szervezésének fokozatos megvalósításáról szóló 23. rendeletre [2] és különösen annak 15. cikkére,

tekintettel a legutóbb a 92/63/EGK rendelettel [3] módosított, a borpiac közös szervezésének fokozatos megvalósításáról szóló 24. rendeletre [4] és különösen annak 9. cikkére,

tekintettel a legutóbb a 2146/68/EGK rendelettel [5] módosított, az olaj- és zsírpiac közös szervezésének létrehozásáról szóló, 1966. szeptember 22-i 136/66/EGK tanácsi rendeletre [6] és különösen annak 40. cikkére,

tekintettel a legutóbb a 2463/69/EGK rendelettel [7] módosított, a gabonafélék piacának közös szervezéséről szóló, 1967. június 13-i 120/67/EGK tanácsi rendeletre [8] és különösen annak 28. cikkére,

tekintettel a legutóbb a 2463/69/EGK rendelettel módosított, a sertéshús piacának közös szervezéséről szóló, 1967. június 13-i 121/67/EGK tanácsi rendeletre [9] és különösen annak 26. cikkére,

tekintettel a 830/68/EGK rendelettel [10] módosított, a tojás piacának közös szervezéséről szóló, 1967. június 13-i 122/67/EGK tanácsi rendeletre [11] és különösen annak 19. cikkére,

tekintettel a baromfihús piacának közös szervezéséről szóló, 1967. június 13-i 123/67/EGK tanácsi rendeletre [12] és különösen annak 19. cikkére,

tekintettel a legutóbb a 2463/69/EGK rendelettel módosított, a rizs piacának közös szervezéséről szóló, 1967. július 25-i 359/67/EGK tanácsi rendeletre [13] és különösen annak 28. cikkére,

tekintettel a legutóbb a 2485/69/EGK rendelettel [14] módosított, a cukor piacának közös szervezéséről szóló, 1967. december 18-i 1009/67/EGK tanácsi rendeletre [15] és különösen annak 42. cikkére,

tekintettel az élő fák és egyéb növények, hagymák, gyökerek és hasonló részek, vágott virágok és lombdíszek piaca közös szervezésének létrehozásáról szóló, 1968. február 27-i 234/68/EGK tanácsi rendeletre [16] és különösen annak 16. cikkére,

tekintettel a legutóbb a 2463/69/EGK rendelettel módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [17] és különösen annak 32. cikkére,

tekintettel a legutóbb a 2463/69/EGK rendelettel módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [18] és különösen annak 29. cikkére,

tekintettel a legutóbb a 2463/69/EGK rendelettel módosított, a feldolgozottgyümölcs- és -zöldségtermékek piacának közös szervezéséről szóló, 1968. június 28-i 865/68/EGK tanácsi rendeletre [19] és különösen annak 17. cikkére,

tekintettel a Bizottság javaslatára,

tekintettel az Európai Parlament véleményére,

mivel a fent említett cikkek előírják azt, hogy az átmeneti időszak végén a Tanács a Bizottság javaslatára a Szerződés 43. cikkének (2) bekezdésében megállapított eljárásnak megfelelően határoz arról, hogy fenntartja vagy módosítja az irányítóbizottsági eljárásra vonatkozó rendelkezéseket;

mivel a tapasztalatok azt mutatták, hogy célszerű fenntartani ezt az eljárást az átmeneti időszakon túl,

ELFOGADTA EZT A RENDELETET:

1. cikk

A mezőgazdasági piacok közös szervezésének különböző ágazataiban létrehozott irányítóbizottságok által követendő eljárást szabályozó rendelkezéseket fenn kell tartani a Szerződés 8. cikkében előírt átmeneti időszak lejárta után is.

2. cikk

Ez a rendelet 1970. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1969. december 18-án.

a Tanács részéről

az elnök

P. Lardinois

[1] HL L 318., 1969.12.18., 4. o.

[2] HL 30., 1962.4.20., 965/62. o.

[3] HL 125., 1963.8.17., 2239/63. o.

[4] HL 30., 1962.4.20., 989/62. o.

[5] HL L 314., 1968.12.31., 1. o.

[6] HL 172., 1966.9.30., 3025/66. o.

[7] HL L 312., 1969.12.12., 3. o.

[8] HL 117., 1967.06.19., 2269/67. o.

[9] HL 117., 1967.06.19., 2283/67. o.

[10] HL L 151., 1968.6.30., 23. o.

[11] HL 117., 1967.6.19., 2293/67. o.

[12] HL 117., 1967.6.19., 2301/67. o.

[13] HL 174., 1967.7.31., 1. o.

[14] HL L 314., 1969.12.15., 6. o.

[15] HL 308., 1967.12.18., 1. o.

[16] HL L 55., 1968.3.2., 1. o.

[17] HL L 148., 1968.6.28., 13. o.

[18] HL L 148., 1968.6.28., 24. o.

[19] HL L 153., 1968.7.1., 8. o.

--------------------------------------------------